《卧病山中承如川王侯寄赠青绫被》
元代·刘崧

劳君远寄青绫被，愧我仍烹紫朮汤。已幸甘香分药裹，复经温暖到藜床。

乡园摇落黄花雨，江海飘零白雁霜。归日病躯堪料理，便迎锦障送飞觞。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。